**Aftale om produktionsmæssig sammenhæng - kviehotel med flere aftaler**

**Aftalen indgås i henhold til** [**husdyrgødningsbekendtgørelsens**](https://sp.landbrugsinfo.dk/regelinfo/bek/Sider/bek20161324.aspx) **§ 3, nr. 13 og § 31, stk. 5**

(bekendtgørelse nr. 1324 af 15. november 2016 om erhvervsmæssigt dyrehold, husdyrgødning, ensilage m.v.).

**1. Aftalens parter**

**Modtager af husdyrgødningen:**

Adresse:

CVR-nr.:

Antal ha:

Bedriften er (sæt kryds):       økologisk autoriseret       konventionel
og

**Kvægproducent/leverandør af husdyrgødningen:**

Adresse:

CVR-nr.:

Bedriften er (sæt kryds):       økologisk autoriseret       konventionel

1. **Aftalens omfang**

Ud over de vilkår, der fremgår af denne aftale, er **følgende særskilte aftaler omfattet** af parternes samarbejde om produktionsmæssig sammenhæng, idet disse særskilte aftaler fastsætter de køberetlige vilkår – pris, kvalitet, levering mv. – for henholdsvis afsætning af afgrøderne og overførsel af husdyrgødningen/biomassen. (sæt kryds):

* [Aftale om overførsel af husdyrgødning/afgasset biomasse](https://sp.landbrugsinfo.dk/Afrapportering/business/2017/Sider/eo_17_7439_Aftale_overfoersel_husdyrgoedning.docx) (Linket er til en aftaleskabelon på Landbrugsinfo)
* [Aftale om køb af foderkorn, foderærter m.v.](https://sp.landbrugsinfo.dk/Jura/Kontrakter/Sider/ov_16_7439_Aftale_om_koeb_af_foderkorn_foderaerter.aspx) (Linket er til en aftaleskabelon på Landbrugsinfo)
* [Aftale om handel med grovfoder](https://sp.landbrugsinfo.dk/Kvaeg/Foder/Grovfoder/Sider/ny-aftale-om-handel-med-grovfoder_pl_13_1261.aspx) (Linket er til en aftaleskabelon på Landbrugsinfo)
* Anden aftale:

Parterne har **pligt til at** **oplyse** om alle relevante forhold, herunder om hvem parterne i øvrigt har indgået aftaler med af betydning for denne aftale.

Parterne drøfter eventuelle **justeringer** af aftalen mindst én gang årligt, første gang:

1. **Parternes forpligtelser**
	1. **Afgrøderne**

**Kvægproducenten** forpligter sig til at aftage afgrøderne fra       pct. af husdyrgødnings-modtagerens arealer, svarende til afgrøderne fra       ha. Kvægproducenten forpligter sig til at anvende disse afgrøder på sin egen bedrift.

**Modtageren af husdyrgødningen** forpligter sig til at afsætte afgrøderne fra ovennævnte procentdel af sin bedrifts arealer, svarende til afgrøderne fra ovennævnte antal ha, til kvægproducenten.

**Modtageren af husdyrgødningen indestår for,** at den andel af afgrøderne, som kvægproducenten aftager ifølge denne aftale, udgør hovedparten af afgrøderne fra de arealer, der hører til husdyrgødnings-modtagerens bedrift, sammenlagt med de afgrøde-andele, som de øvrige kvægproducenter aftager.

Med ”de øvrige kvægproducenter” menes, de øvrige kvægproducenter, som deltager i en produktionsmæssig sammenhæng med modtageren af husdyrgødningen.

**Bemærk:**

* Ved hovedparten forstås mere end 50 procent.
* Ved arealer forstås harmoniarealer.
* Ved afgrøde forstås kernen og ikke halmen.

**3.2. Overførsel af husdyrgødning eller biomasse**

**Modtageren af husdyrgødningen** forpligter sig til, at der lovligt på dennes arealer kan udbringes en gødnings-/biomassemængde svarende til:

* maks. 1,7 DE pr. ha pr. planperiode, dog maks. 170 kg N pr. ha pr. planperiode.
* maks. 2,3 DE pr. ha pr. planperiode, dog maks.230 kg N pr. ha pr. planperiode (kan ikke anvendes af økologisk autoriserede bedrifter).

**Kvægproducenten** forpligter sig til at oplyse modtageren af husdyrgødningen om det præcise antal DE pr. ha, der må udbringes.

Hvis det er aftalt, at der udbringes en husdyrgødnings- eller biomassemængde på mere end 1,7 DE pr. ha pr. planperiode, forpligter **begge parter** sig hermed til at overholde betingelserne i husdyrgødningsbekendtgørelsens bilag 3, jf. bekendtgørelsens § 31, stk. 3 og 5. Det pågældende bilag er vedlagt denne aftale som bilag 1.

Hvis det er aftalt, at det er kvægproducenten, der udspreder husdyrgødningen/biomassen på modtagerens arealer, forpligter **kvægproducenten** sig til at sikre, at der ikke udbringes større mængde end aftalt.

1. **Aftaleperiode**

Denne aftale løber indtil en af parterne opsiger den med mindst 3 måneders varsel til udgangen af en planperiode (31. juli), dog sådan at parterne har pligt til henholdsvis at afsætte og aftage de afgrøder, som først høstes i den efterfølgende planperiode.

**Ønskes også ophør af de indgåede særskilte aftaler** om overførsel af husdyrgødning og afsætning af afgrøder, så husk at opsige disse også. Dette skal ske særskilt efter de enkelte aftalers opsigelsesbestemmelser.

**Misligholder** den ene af parterne sine forpligtelser efter denne aftale væsentligt, kan den anden part hæve aftalen. Dvs., at aftalen falder væk med øjeblikkelig virkning. Der kan her blive tale om **erstatningsansvar** for den part, der har misligholdt aftalen, efter dansk rets almindelige erstatningsregler.

**5. Parternes underskrifter**

**Parterne erklærer, at de har gennemlæst bestemmelserne i denne aftale, og at disse skal være gældende i forholdet mellem dem. Begge parter skal opbevare kopi af aftalen.**

Sted og dato:       Sted og dato:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Modtager af husdyrgødningen Kvægproducenten

**6.** **Om denne aftaleskabelon**

Husdyrgødningsbekendtgørelsen definerer i § 3, nr. 13 deltagelse i en produktionsmæssig sammenhæng som en landbrugsbedrift, der har indgået en skriftlig aftale med en eller flere bedrifter med kvæg, får eller geder om, at hovedparten af afgrøderne fra bedriftens arealer afsættes til og anvendes på disse bedrifter med kvæg, får eller geder.

Denne aftaleskabelon kan anvendes til indgåelse af sådanne skriftlige aftaler.

Find aftaleskabelonen på [www.landbrugsinfo.dk/jura/kontrakter](http://www.landbrugsinfo.dk/jura/kontrakter)

**Aftaleskabelonen udgives af:**

SEGES, Jura & Skat

Landbrug & Fødevarer F.m.b.A.

Agro Food Park 15, Skejby, 8200 Aarhus N

🕿 87 40 50 00, [www.seges.dk](http://www.seges.dk)

Kontaktperson: cand.jur. Joan Fuglsig Andresen, jfa@seges.dk 🕿 8740 5212

**Aftaleskabelonen er senest opdateret januar 2017.**

**Søg individuel rådgivning**

Den vejledende tekst i denne aftaleskabelon kan ikke erstatte konkret, individuel rådgivning om indgåelse af en aftale om produktionsmæssig sammenhæng. Konkret vejledning kan fås hos den lokale DLBR-rådgivningsvirksomhed og hos SEGES, Jura & Skat samt SEGES, Anlæg & Miljø.

**Bilag 1 til Aftale om produktionsmæssig sammenhæng**

**Husdyrgødningsbekendtgørelsens bilag 3**

Betingelser for udbringning af husdyrgødning og afgasset vegetabilsk biomasse på en landbrugsbedrift, hvor mindst 2/3 af husdyrholdet er kvæg, jf. bekendtgørelsens [§ 31](https://sp.landbrugsinfo.dk/regelinfo/bek/Sider/bek20161324.aspx#p31), stk. 3

På en landbrugsbedrift må der udbringes en husdyrgødningsmængde svarende til 2,3 dyreenheder pr. ha pr. planperiode, jf. bekendtgørelsens [§ 31](https://sp.landbrugsinfo.dk/regelinfo/bek/Sider/bek20161324.aspx#p31), stk. 3, på følgende betingelser:

1) På kvægbruget skal 70 pct. eller mere af arealet til rådighed for tilførsel af husdyrgødning dyrkes med roer, græs eller græsudlæg. Opgørelsen af arealet til rådighed følger bekendtgørelsens [§ 32](https://sp.landbrugsinfo.dk/regelinfo/bek/Sider/bek20161324.aspx#p32), stk. 2.

2) I dette bilag forstås ved:

a) Roer: Foderroer.

b) Græs: Permanente græsarealer eller græs i omdrift.

c) Græsudlæg: Græs udlagt før eller efter høst, dog senest 1. august i vårbyg, helsæd, grønkorn eller silomajs.

d) Pløjelag: De øverste 30 cm af agerjorden, hvor jordbundsanalysen foretages for at sikre korrekt gødskning.

3) Husdyrgødning må ikke udbringes i perioden 31. august til 1. marts på et græsareal, som pløjes i samme planperiode. Der skal foreligge en dateret erklæring underskrevet af driftsherren til dokumentation heraf.

4) Græsarealer i omdrift må kun pløjes om i perioden 1. marts til 1. juni, hvorefter arealet skal dyrkes med en afgrøde med kvælstofbehov, jf. den til enhver tid gældende bekendtgørelse om jordbrugets anvendelse af gødning og om plantedække.

5) Græsudlæg må tidligst nedpløjes eller nedvisnes 1. marts.

6) Bælgsæd og andre kvælstoffikserende afgrøder som f.eks. rød- og hvidkløver må ikke dyrkes på de arealer, som bedriften har til rådighed. Dette gælder dog ikke kløver og lucerne i græsmarker med under 50 pct. kløver og lucerne og byg/ærter, der er udlagt med græs.

7) Der skal foretages N- og P-analyser af pløjelaget mindst hvert 4 år pr. 5 ha på hele arealet i omdrift, som kvægbruget har til rådighed i den planperiode, hvor prøverne foretages. Der skal foreligge dateret dokumentation herfor f.eks. i form af N-min-beregning og jordanalysekort.

8) Virksomheden skal for hver planperiode, hvor undtagelsen ønskes anvendt, senest den dato, der er anført som ansøgningsfrist i den til enhver tid gældende bekendtgørelse om elektronisk Fællesskema og markkort, ansøge om anvendelse af undtagelsen, samt foretage en gødningsplanlægning, jf. [lov om jordbrugets anvendelse af gødning og om plantedække](https://sp.landbrugsinfo.dk/regelinfo/lov/Sider/lov19980472.aspx), i Fødevareministeriets Tast Selv-service via [www.virk.dk](https://sp.landbrugsinfo.dk/regelinfo/bek/Sider/bek20161324.aspx) eller [www.naturerhverv.dk](https://sp.landbrugsinfo.dk/regelinfo/bek/Sider/bek20161324.aspx).

9) Kvægbrugets gødningsplan for dyrkede og udyrkede arealer skal udover de forhold, der følger af [lov om jordbrugets anvendelse af gødning og om plantedække](https://sp.landbrugsinfo.dk/regelinfo/lov/Sider/lov19980472.aspx) og de i medfør heraf udstedte bekendtgørelser, indeholde følgende:

a) en skitse, der viser de enkelte markers beliggenhed,

b) oplysning om antallet af husdyr, en beskrivelse af opstaldnings- og opbevaringssystemer, herunder opbevaringskapaciteten for gødning,

c) en beregning af det fosfor, der produceres på bedriften,

d) en beskrivelse af eventuel gødningsbehandling og forventede egenskaber for den behandlede gødning,

e) oplysning om mængde og type af husdyrgødning, som leveres udenfor eller modtages på bedriften,

f) oplysning om afgrødens forventede fosforbehov for hver mark,

g) en beregning af fosfor, der tilføres med husdyrgødning, afgasset vegetabilsk biomasse og mineralsk gødning (handelsgødning) for hver mark og

h) angivelse af tidspunkt for tilførsel af husdyrgødning og mineralsk gødning (handelsgødning).

10) Kvægbrugets gødningsplan skal revideres senest syv dage efter enhver ændring.